ยืนรอซื้อของอยู่ๆก็เป็นลมค่ะ แต่ทุุุุุกครั้งที่เป็นลมไม่เคยตามัวเห็นทุกอย่างเป็นสีขาวนะคะ แต่ครั้งนี้เป็นเลยกังวลว่าจะส่งผลอะไรไหม อาการเหงื่อแต่เยอะมาก วิงเวียน หายใจไม่สะดวก ตามัวลงจนมองเห็นทุกอย่างเป็นสีขาวชั่วขณะ ประมาน 2-3 นาที แล้วปวดอุจจาระค่ะ พอได้นั่งพัก ก็กลับมาปกติค่ะ ขอคำแนะนำเบื้องต้นด้วยนะคะ
สวัสดีค่ะ สาเหตุของอาการหน้ามืดเป็นลม ได้แก่1. เป็นลมธรรมดา (vasovagal syncope) พบได้บ่อยที่สุด มักเกิดในคนที่ร่างกายและหรือจิตใจอ่อนแอ เช่น ไม่สบาย เพิ่งฟื้นไข้ อดนอน หิวข้าว หิวน้ำ มีความเครียด กังวล หงุดหงิด โกรธ หรือกลัว ออกกำลังกายในที่ร้อน กลางแดด อบอ้าวหรือแออัด ก็อาจเป็นลมร้อนหรือลมแดดได้ (heat syncope)อาการคือจะรู้สึกหัวเบา ตัวเบาๆ ปั่นป่วนในท้อง (ความรู้สึกเหมือนอยากถ่ายอุจจาระ) คลื่นไส้ ขนลุก หน้าซีด มือเท้าเย็นซีด เหงื่อแตก กลั้นปัสสาวะไม่ไหว ตาพร่ามัว มองไม่ชัด สิ่งรอบตัวมืดลงหรืออาจเห็นเป็นสีขาวโพลนก็ได้ แล้วจึงหมดสติไป ซึ่งสาเหตุที่ตาเกิดพร่ามัว มองเห็นแต่สีขาว เพราะขณะเกิดอาการ เลือดที่ส่งไปเลี้ยงสมองมีไม่เพียงพอ ซึ่งสมองบางส่วนมีหน้าที่แปลผลการรับภาพจากดวงตา หากไม่มีเลือดมาเลี้ยง การแปลผลการรับภาพจึงไม่เกิดขึ้นค่ะหลังจากนั้นจึงจะค่อยๆ ฟื้นคืนสติในเวลาไม่กี่นาที แต่อาจจะรู้สึกมึนงง อ่อนเพลีย คลื่นไส้ ไม่มีแรง และรู้สึกไม่ค่อยสบายอยู่เป็นเวลาอีก 1-2 ชั่วโมง หรือนานกว่านั้นได้2. เป็นลมเมื่อเปลี่ยนท่า (orthostatic hypotension) คืออาการหน้ามืด เป็นลมเป็นเมื่อเปลี่ยนจากท่านอนเป็นท่านั่ง หรือท่ายืน โดยเฉพาะถ้าลุกขึ้นยืนอย่างรวดเร็วจากท่านอนหรือท่านั่ง มักพบในผู้ป่วยหรือผู้สูงอายุที่ต้องนอนอยู่บนเตียงเป็นเวลานาน ได้รับยาบางชนิด ร่างกายขาดน้ำหรือเสียน้ำและเลือดมาก หรือมีโรคประจำตัว เช่น ความดันโลหิตสูง โรคหลอดเลือดในสมอง โรคลมชัก โรคหัวใจ เช่น หัวใจเต้นผิดจังหวะ โรคหลอดเลือดหัวใจอุดตัน เป็นต้น อาการก็จะเหมือนกับการเป็นลมธรรมดา3. เป็นลมเพราะเบ่ง (valsalva maneuver syncope) เป็นอาการหน้ามืด เป็นลมที่เกิดขึ้นหลังการกลั้นหายใจแล้วเบ่ง เช่น เวลาเบ่งอุจจาระในขณะท้องผูกมาก ๆ ขณะที่กำลังจะยกของหนัก ๆ หรือผลักของหนัก ๆ ให้เคลื่อนที่ เป็นต้น ซึ่งเกิดจากเลือดเข้าสู่หัวใจน้อยลง ในขณะที่กลั้นหายใจแล้วเบ่ง ทำให้หัวใจสูบฉีดเลือดไปเลี้ยงร่างกาย รวมทั้งสมองน้อยลง ซึ่งอาการก็เหมือนกับการเป็นลมธรรมดาเช่นกัน